Furiós, pera causa que siguesse, damb aguest capitan, Dmitri Fiódorovich l'agarrèc dera barba e, dauant de toti, lo treiguec d'aguesta manèra tant umilianta en carrèr, e un còp en carrèr encara lo contunhèc tirassant ua estona; diden qu'eth hilh d'aguest capitan, que non ei qu'un mainatge qu'encara va ena escòla, en veir çò que se passaue, acodic a tot córrer ath cant de sa pair, plorant a crits e suplicant per eth, tant que demanaue ara gent que lo defenessen, mès que toti se n'arrien.